laion/Wikipedia-Exotic huggingface dataset:
Nicolaus Wiraeus

Nicolaus Wiraeus (1671 – 1710) oli rootsi vaimulik, Academia Gustavo-Carolina professor ja rektor (1709 Pärnus). Nicolaus Wiraeus oli 1704. aasta 29. detsembrist Academia Gustavo-Carolina ajaloo professor, 1707. aastast korraline ajaloo professor ja 1707. aasta septembrist kuni 1710. aastani usuteaduskonna teoloogiaprofessor. 1708. aasta lõpul oli ta Pärnus Academia Gustavo-Carolina rektor. Eduard Tennmann, Tartu-Pärnu rootsiaegse ülikooli usuteaduskonna õppejõud, nende elukäik ja tegevus 18. Nikolaus Wiraeus, Usuteadusline Ajakiri nr 1932 LISAVIHK NR 3, lk 77
2024. aasta 10. mai bussiõnnetus Peterburis

2024. aasta 10. mail sõitis u 20 reisijaga autobuss Peterburis Muside sillalt (Поцелуев мост), u 1,5 km kaugusel Ermitaažist, Moika jõkke, hukkus vähemalt seitse inimest. "A bus plunges off a bridge in the Russian city of St. Petersburg, killing 7 people". washingtonpost.com (inglise). The Washington Post. 10. mai 2024. Vaadatud 10. mail 2024. "Passenger Bus Plunges Into St. Petersburg River, Killing 4". themoscowtimes.com (inglise). The Moscow Times. 10. mai 2024. Vaadatud 10. mail 2024. The death toll could climb higher as doctors continue fighting for the lives of four other passengers who are in a state of clinical death, according to the St. Petersburg-based news outlet Fontanka, which cited anonymous sources. "Число погибших в результате падения автобуса в Мойку может достигать шести человек". fontanka.ru (vene). 10. mai 2024, 14:40. Vaadatud 10. mail 2024. Zahra Fatima (10. mai 2024). "Seven dead after bus falls into river in St Petersburg". bbc.com (inglise). BBC News. Vaadatud 10. mail 2024.
2022. aasta jäähoki maailmameistrivõistlused

2022. aasta jäähoki maailmameistrivõistlusi võõrustas Soome 13.–29. maini 2022, sellest otsusest teatas Rahvusvaheline Jäähokiliit (IIHF) 19. mail 2017 Saksamaal Kölnis. MM-i korraldajalinnadeks olid Tampere ja Helsingi, millest mängude peamiseks toimumispaigaks oli Tampere uhiuus Nokia Arena. Kuna 2021. aasta meeste jäähoki maailmameistrivõistluste kõik madalamad divisjonid jäeti koroonapandeemia tõttu ära, pidid kõik eelmise aasta kõrgeima divisjoni 16 meeskonda sel aastal naasma. Kuid pärast 2022. aasta veebruaris Venemaa sissetungi Ukrainasse keelati Venemaal ja Valgevenel osalemine kõigil IIHF-i turniiridel vähemalt aastaks. See oli esimene kord, kui Venemaa jäi pärast Nõukogude Liidu lagunemist maailmameistrivõistluste kõrgeimast divisjonist välja. Sellel turniiril asendati eemaldatud riigid Austria ja Prantsusmaaga – 2021. aasta kõrgeima asetusega meeskondadega, kes ei olnud veel kvalifitseerunud. Lisaks viidi Helsingis toimumiskoht Helsingi Hallist, varem tuntud kui Hartwall Arena, Helsingi jäähalli, kuna see kuulus Vene oligarhidele. Soome alistas kuldmedalimängus Kanada lisaajal 4:3, tuli neljandat korda maailmameistriks ja võitis esimese kodujääl võidetud medali. See oli esimene kord pärast 1992. aasta väljalangemismängude ringi sisseviimist, kui samad kaks meeskonda kohtusid kuldmedalimängus kolmel turniiril järjest. Tšehhi võitis pärast 8:4 võitu USA üle pronksmedali, mis on nende esimene medal pärast 2012. aastat. Turniiril oli mitu ajaloolist üllatust: Austria esimene võit Tšehhi vastu ja Taani esimene võit Kanada vastu. Lisaks oli külastatavus kahe aastakümne kõige kasinam (v.a 2021. aasta publikuta mängitud turniir); mõned peavad selle põhjuseks Venemaa puudumist. Peagruppi kuulub 16 meeskonda, mis on jagatud kahte alagruppi (IIHF 2021 edetabel sulgudes):: Allikas: IIHF Eelringis viiendaks jäänud meeskonnad said asetuse üheksanda ja kümnenda, kuuenda koha saavutanud võistkonnad 11. ja 12. koha jne. Klassifikatsiooni reeglid: 1) positsioon alagrupis; 2) punktide arv; 3) väravate vahe; 4) löödud väravad; 5) edetabeli koht enne turniiri. Allikas: IIHF Lühendid: VL = võidud pärast lisaaega või penaltiseeriat, KL = kaotused pärast lisaaega või penaltiseeriat. Loendis kuvatakse parimad mängijad punktide ja seejärel väravate järgi. Allikas: IIHF Koduleht
Žiar nad Hronom

Žiar nad Hronom (kuni 1920. aastani Svätý Kríž, aastatel 1920–1955 Svätý Kríž nad Hronom, saksa keeles Heiligenkreuz, ungari keeles Garamszentkereszt) on linn Slovakkias Banská Bystrica maakonnas, Žiar nad Hronomi ringkonna halduskeskus. Linn asub Žiari nõos Slovaki keskmäestiku jalamil Hroni jõe ääres, Banská Bystricast ligikaudu 27 km edelas. Linna läbib maantee E572. Asulat on esmamainitud 1075. aastal seoses benediktlaste kloostri rajamisega. Alevi staatuse sai Svätý Kríž 1246. aastal. 1647. aastal püüdsid Türgi väed Svätý Kríži edutult vallutada. Rakoczi iseseisvussõja ajal vallutasid Austria väed Svätý Kríži 1708. aasta oktoobris. Linn taastus sõjasündmustest väga aeglaselt. 1953. aastal alustas linnas tootmist alumiiniumitehas. Ringkonnakeskuseks sai Žiar nad Hronom 1960. aastal. Slovakkia 2021. aasta rahvaloenduse andmetel oli Žiar nad Hronomi elanikest slovakke 88,12%, mustlasi 0,42%, tšehhe 0,39%, ungarlasi 0,36%. Rahvus oli teadmata 10,15%-l elanikest. Svitavy, Tšehhi História Mesto Žiar nad Hronom. Vaadatud 11. mail 2024 Number of population by ethnicity in the municipality Žiar nad Hronom at 1. 1. 2021 Sčítanie obyvateľov, domov a bytov 2021. Vaadatud 11. mail 2024
Nové Mesto nad Váhom

Nové Mesto nad Váhom (saksa keeles Neustadt an der Waag, Neustadtl an der Waag, Waag-Neustadtl, ungari keeles Vágújhely) on linn Slovakkias Trenčíni maakonnas, Nové Mesto nad Váhomi ringkonna halduskeskus. Nové Mesto nad Váhom asub Váhi jõe ääres Väikeste Karpaatide jalamil, Tšehhi piirist 14 km kaugusel, maakonnakeskusest Trenčínist ligikaudu 20 km edelas. Pikka aega peeti Nové Mesto nad Váhomi esimeseks mainimiseks Ungari kuningas Béla IV dokumenti aastast 1253. Nüüd on aga selgunud, et esimene tõendatud mainimine on pärit 1263. aastast, milles Bela IV annetas asula benediktlaste kloostrile. 14. sajandi alguses läks asula eravaldusesse. Hussiidid ründasid asulat 1431. ja 1432. aastal. 1550. aastal sai Nové Mesto nad Váhom linnaõigused. Türgi väed rüüstasid linna 1599. ja 1663. aastal. 19. sajandi teisel poolel algas linnas tööstuse areng. Raudteeühenduse sai linn 1876. aastal. Slovakkia 2021. aasta rahvaloenduse andmetel oli Nové Mesto nad Váhomi elanikest slovakke 91,88%, tšehhe 1,29%, mustlasi 0,19%, ungarlasi 0,15% ja bulgaarlasi 0,13%. Rahvus oli teadmata 5,53%-l elanikest. Uherský Brod, Tšehhi Sčítanie obyvateľov, domov a bytov 2021 na Slovensku História mesta Mesto Nové Mesto nad Váhom. Vaadatud 11. mail 2024 Number of population by ethnicity in the municipality Nové Mesto nad Váhom at 1. 1. 2021 Sčítanie obyvateľov, domov a bytov 2021. Vaadatud 11. mail 2024
Selfdiagnostics

Selfdiagnostics OÜ on Eesti-Saksamaa ettevõte. Ettevõtte põhitegevuseks oli alguses meditsiiniseadmete arendamine ja müümine, praeguseks on nende portfoolios nii koduseks kui ka professionaalseks kasutamiseks kiirtestid, inhalaatorid ja ka vererõhuaparaadid. Seejuures tegeleb ettevõte ka kolmandate osapoolte meditsiiniseadmete vahendamisega. Tootearendus toimub Saksamaal ja ärijuhtimine Eestis. Ettevõtte peakontorid asuvad Tallinnas ja Leipzigis. Ettevõte sai alguse aastal 2008 Eestis, kui selle lõid Marko Lehes ja Indrek Tulp. Aasta hiljem liitus ettevõttega professor Ülo Langel. 2012. aastal loodi tütarettevõte Saksamaal Leipzigis. Selfdiagnostics on keskendunud peamiselt Euroopa turule, kuid ettevõtte asutaja on öelnud, et toimuvad ka läbirääkimised Ameerika ja Aasia distribuutoritega. Ettevõtte 2021. aasta müügitulu ulatus üle 8 miljoni euro. Koos erinevate projektidega on ettevõte kaasanud aastate jooksul ligikaudu 19 miljonit eurot rahastust. Kõige suurema osakaaluga on olnud siiamaani STD multitesti arendamise projekt. Ettevõttel on eesmärgiks aastal 2025 börsile minna. 2021. aasta oktoobris sõlmis Selfdiagnostics Haridus- ja Teadusministeeriumiga lepingu, mille kohaselt soetas ministeerium 5,13 miljoni euro eest kaks miljonit koroonaviiruse kiirtesti. Selle ostu põhjal algatati kriminaalmenetlus ning Liina Kersna astus ministrikohalt tagasi. ABOUT US Selfdiagnostics Selfdiagnostics: a game-changer in the field of diagnostics e-estonia.com, 10. september 2018 "Suguhaiguste kiirtest aitab leevendada ravijärjekordi" ERR Novaator, 5. september 2016 https://pitchbook.com/profiles/company/58618-00#research "Haridusministeeriumi vastukäivad seisukohad: miks osteti koolidesse skandaalsed kiirtestid just ettevõttelt Selfdiagnostics?" Delfi Forte, 18. juuli 2022 "Riigi kiirtestitehing tekitab hämmingut ja kulmukortsutust" Postimees, 2. november 2021 "Kersna astub kriminaalmenetluse tõttu ametist tagasi" ERR, 30. juuni 2022 Koduleht
Balatonkenese

Balatonkenese on linn Ungaris Veszprémi komitaadis Balatonalmádi kreisis. Balatonkenese on suvituskoht ja puhkekeskus. Balatonkenese asub Balatoni järve kirdenurga ääres, komitaadikeskusest Veszprémist ligikaudu 17 km idakagus. Linna läbib Székesfehérvár–Tapolca raudteeliin. Asulat on esmamainitud 990. aastal (Knésa). 1532. aastal toimus Balatonkeneses Ungari parlamendi istung. Linnaõigused sai Balatonkenese 2009. aastal. Detailed Gazetteer of Hungary, vaadatud 23.09.2024. Balatonkenese története Balatonkenese. Vaadatud 11. mail 2024 Péter Németh: Országgyűlés Kenesén 1532-ben Refkenese, 23. veebruarl 2012. Vaadatud 11. mail 2024 Kronológia Várossá nyilvánítás. Vaadatud 11. mail 2024
Ausee (Ülem-Austria)

Ausee on järv Ülem-Austrias Luftenberg an der Donau vallas Campingdorf Hohenlohes.
Csepreg

Csepreg (saksa keeles Tschapring, horvaadi keeles Čepreg, Čaprieg, Čeprieg) on linn Ungaris Vasi komitaadis Kőszegi kreisis. Csepreg asub Répce jõe ääres, Austria piirist 7 km kaugusel, kreisikeskusest Kőszegist ligi 13 km idas ja komitaadikeskusest Szombathelyist umbes 20 km põhjakirdes. Asulat on ürikutes esmamainitud 1255. aastal. 1348. ja 1357. aastal on Csepregit nimetatud linnaks (civitas). Csepreg oli kuningalinn kuni 1390. aastani, mil see kingiti Kanizsai perekonnale. 1452. aastal hõivasid Csepregi hussiidid, kuid nad löödi 1454. aastal minema. 16. sajandi keskel pöördus linna elanikkond luterlusse. Kolmekümneaastase sõja ajal 1621. aasta jaanuaris laastasid linna keiserlikud väed. Hukkus 1223 linnaelanikku. 1. aprillil 1776 hävis suur osa linnast tulekahjus. 1867. aastal ehitati Csepregisse suhkruvabrik. 1886. aastal kaotas Csepreg turulinna staatuse. Csepreg sai linnaõigused tagasi 1. juulil 1995. Delnice, Horvaatia Detailed Gazetteer of Hungary, vaadatud 23.09.2024. Csepreg, a historical town in the western Transdanubian region Hello Csepreg. Vaadatud 11. mail 2024
Etriin Etverk

Etriin Etverk (sündinud 28. juunil 2007 Rakveres) on eesti triatleet. Etriin Etverk ujus Wiru Swimi klubis, kus teda treenis Gunnar Tõnning ning hiljem Ralf Tribuntsov. Kergejõustikus oli treeneriks Alar Madilainen, kes kuulus Rakvere Kergejõustikuklubi VIKE alla. Etriini esimeseks triatloni treeneriks oli Kevin Vabaorg. Alates aastast 2023 on sportlase triatloni treener olnud Marko Albert. Etriin on pärit Rakverest. Tema esimene triatlon toimus Paides, kui ta oli kõigest 7-aastane. Etriinil on sportlik perekond. Isa on Erkki Etverk, kes on läbinud üle 200 maratoni, ema on Merike Etverk. Õde Eleri Etverk, on alates 2018. aastast olnud ujumistreener ja 2019. aastast tegelenud triatleetidega. Vend Markko Etverk. 2023. aastal lõpetas Etriin Rakvere Põhikooli. "#47 Etriin & Eleri Etverk - Tripassion Podcast! - Podcast.ee". Eesti podcastid. 4. jaanuar 2023. Vaadatud 11. mail 2024.[alaline kõdulink] Triathlon, World. "Results: Etriin Etverk (EST)". World Triathlon (inglise). Vaadatud 11. mail 2024. "Ujujad on hooaja alguses korralikus hoos". Virumaa Teataja. 17. oktoober 2019. Vaadatud 11. mail 2024. https://podcast.ee/tripassion-podcast/47-etriin-eleri-etverk/[alaline kõdulink] "Virumaa Teataja 6 jaanuar 2021 — DIGAR Eesti artiklid". dea.digar.ee. Vaadatud 11. mail 2024. "Tipptreener: Eesti noored on harjunud vähesega ja saavad rasketes tingimustes hästi hakkama". Sport. 23. november 2022. Vaadatud 11. mail 2024. "Erkki Etverk, 1971 - Tulemused - Marathon100". marathon100.com. Vaadatud 11. mail 2024. "LeiaTreener". leiatreener.ee. Vaadatud 13. mail 2024. Haldur (4. jaanuar 2023). "#47 Etriin & Eleri Etverk - Tripassion Podcast! - Podcast.ee". Eesti podcastid. Vaadatud 26. mail 2024.[alaline kõdulink] "kool-vilistlased-2022_23 | Rakvere Põhikool". rakverepk.ee. Vaadatud 11. mail 2024.
Gosauseen

Gosauseen on kolm järve Ülem-Austria edela(Alpide)osas. Need asuvad Gosau lähedal, mis asub Salzburgi liidumaa piiri lähedal. Järve ümbritsevaid mägesid nimetatakse Dachsteini mägedeks, mille liustikud kujundavad osaliselt pinnavorme ja mõjutavad siiani piirkonna hüdroloogiat. See on kolmest järvest suurim. Selle ligipääsetavamas otsas on õhutrammitee.
Höllerersee

Höllerersee on järv Ülem-Austrias.
Nussensee

Nussensee on järv Ülem-Austrias. See asub Bad Ischlis Salzkammergutis. Seda toidavad peaaegu täielikult maa-alused allikad ja selle taseme kõikumine võib olla mitu meetrit. See aitab toetada haruldasi taimi, nagu harilik vesipähkel (Trapa natans), mis kasvab järve lähedal.
Oedti järv

Oedter See on järv Ülem-Austrias.
Pichlingi järv

Pichlinger See on järv Ülem-Austrias.
Seenekorjamine

Seenekorjamine on seente korjamine vabast loodusest. Valdavalt korjatekse seeni söögiks, seeni võib kasutada ka lõngade värvimiseks. Igaüheõigus
Suisei Planitia

Suisei Planitia on suur, ligikaudu 570 km laiune siledate tasandike ala Merkuuril. Suisei Planitial asuvad ebatavalised pinnavormid, mida nimetatakse kummituskraatriteks. Need on pinnasesse mattunud ja ümardatud profiiliga ning ainult nende servaharjad tõusevad ümbritsevate siledate tasandike kohale. Teadlased on oletanud, et Suisei Planitia moodustanud materjal pärineb planeeti tabanud löögist, mis moodustas Caloris Planitia. Suisei Planitia nime kiitis heaks 1976. aastal Rahvusvaheline Astronoomiaunioon. 2015. aastal kukkus tasandikule NASA kosmoseaparaat MESSENGER. "MESSENGER". NASA. Vaadatud 11. mail 2024.
Ferguson Rotich

Ferguson Cheruiyot Rotich (sündinud 30. novembril 1989 Kerichos) on Keenia keskmaajooksja. Tema põhiala on 800 meetri jooks. Ta pääses 2015. aasta maailmameistrivõistlustel Pekingis 800 meetri jooksus finaali ja sai 4. koha. 2016. aasta suveolümpiamängudel Rio de Janeiros oli ta 800 meetri jooksus viies. Teemantliigas tuli ta samal alal hooaja üldvõitjaks. 2019. aasta maailmameistrivõistlustel Dohas võitis ta Donavan Brazieri ja Amel Tuka järel pronksmedali. 2021. aastal toimunud olümpiamängudel Tokyos võitis ta kaasmaalase Emmanuel Koriri järel hõbemedali. Väljas Allikas: Rahvusvaheline Kergejõustikuliit Ferguson Rotich Rahvusvahelise Kergejõustikuliidu kodulehel (inglise)
Fertőd

Fertőd on linn Ungaris Győr-Moson-Soproni komitaadis Soproni kreisis. Linnas asub barokkstiilis Eszterháza loss. Fertőd asub Austria piirist 8 km kaugusel, kreisikeskusest Sopronist ligi 23 km idakagus ja komitaadikeskusest Győrist umbes 58 km läänes. Linna lähedal asub Fertő-Hansági rahvuspark. Fertődi on esmamainitud 1234. aastal (Villa Ferteud). 18. sajandil sai küla Eszterháza lossi järgi nimeks Eszterháza. 16. mail 1950 muudeti Eszterháza nimi Fertődiks. 7. septembril 1950 ühendati Fertődiga Süttör. Fertőd sai linnaõigused 1995. aastal. Millingen aan de Rijn, Holland Detailed Gazetteer of Hungary, vaadatud 23.09.2024. Eszterháza Castle World Monuments Fund. Vaadatud 12. mail 2024 Városunkról - Várostörténet Fertőd. Vaadatud 12. mail 2024
Puckingi järv

Puckinger See on järv Ülem-Austrias. Seda kasutatakse peamiselt vaba aja veetmiseks. Puckinger See on Linzi lähedal Puckingi linnast idas asuv tehislik kohalik puhkeala. See sisaldab ujumisala, väikest muruplatsi päevitamiseks, tenniseväljakuid, rendiaeda, spordikeskust koos ronimissaali ja rannavõrkpalliväljakuga. Nagu paljude Linzi piirkonna järvede puhul, teenisid ka praeguse Puckinger See piirkonna kruusamaardlad ehitusprojekte. Haidi (Ansfeldeni) ja Welsi liiklussõlmede vahelise Welser autobahni A25 (varem Linz autobahn) ehitamisel eemaldati umbes 40 000 m³ materjali. Puckinger See on süvendi veega täitumise tulemus. Järve toidavad lähedalasuva Trauni jõe põhjaveevoolud. Puckinger See on nüüd kasutusel kohaliku puhkealana. Tänu oma asukohale A25 kõrval, millest seda eraldab vaid umbes 150 meetri laiune mururiba ja puud, on mürasaaste suurem ja püsivam kui näiteks Pichlinger See ääres, millest möödub Westbahn. Kuigi vesi on supluskvaliteediga, rikub suplusnaudingut müratase, tihe veetaimestik ja järsud vallid. Järve põhi on tihedalt kinni kasvanud. Kalapopulatsioon on mitmekesine, sealhulgas karpkala, koha, säga ja isegi luitstuur vees, mis võib suviti olla kuni 25 °C. Idakaldal on kurlingu, rannavõrkpalli, jalgpalli väljakud ja sanitaarruumid. Lisaks on olemas ronimissaal ja aiad. Järve läänekülg on looduslik ja põhja pool on kitsas päevitamismuruplats, mis külgneb otse kiirteega. Järv on mitmekesise kalastiku tõttu kalastajate seas väga populaarne. Talvel kogunevad jäätunud veepinnale uisutajad ja kepilaskjad, et koos vaba aega veeta. Sukeldumine Puckinger Sees on lubatud ainult kohaliku omavalitsuse väljastatud tasulise litsentsiga.
Pécsvárad

Pécsvárad on linn Ungaris Baranya komitaadis, Pécsváradi kreisi halduskeskus. Linnas asub kindluseks ümber ehitatud klooster, milles tänapäeval tegutsevad muuseum ja hotell. Pécsvárad asub riigi lõunaosas, komitaadikeskuse Pécsi kesklinnast ligikaudu 17 km idakirdes. Linna läbib Budapest-Barcsi maantee (maantee nr 6). Ungari kuningas István I Püha rajas 1000. aasta paiku piirkonda benediktlaste kloostri. 1212. aastal on ürikutes asula kohta kasutatud nime Warad. 1258. aastal sai asula omavalitsuse. Praegune nimi (Pechwarad) esineb dokumentides esimest korda 1316. aastal. Linnaks (civitas) on Pécsváradit nimetatud esimest korda 1333. aastal, turulinnaks (oppidum) 1439. aastal. Türgi ikke all oli Pécsvárad aastatel 1543–1686. Aastatel 1711–1721 saabus Pécsváradisse palju saksa ümberasujaid. Turulinna staatuse kaotas Pécsvárad 1871. aastal. 1918. aasta sügisest kuni 1921. aasta augustini oli Pécsvárad Serbia okupatsiooni all. 1944. aasta jõulude ajal deporteeriti kohalikke saksa noori Nõukogude Liitu tööle. Pécsvárad sai linnaõigused tagasi 1993. aastal. Külsheim, Saksamaa Hausmannstätten, Austria Jur nad Hronom, Slovakkia Velõki Berehõ, Ukraina Satu Mare, Rumeenia http://www.ksh.hu/apps/hntr.telepules?p_lang=HU&p_id=10825 Detailed Gazetteer of Hungary, vaadatud 23.09.2024. Városunk története Pécsvárad. Vaadatud 12. mail 2024
Alexandra Szentkirályi

Alexandra Éva Szentkirályi (abielus Alexandra Szalay-Bobrovniczky; sündinud 11. novembril 1987 Budapestis) on Ungari jurist ja poliitik. Alexandra Szentkirályi on lõpetanud Péter Pázmány Katoliikliku Ülikooli (Pázmány Péter Katolikus Egyetem) õigusteaduse erialal. Aastatel 2010–2014 oli ta Budapesti linnavolikogu liige. 2014–2019 oli ta Budapesti aselinnapea, kelle vastutusalasse kuulusid kultuur, sport, sotsiaalpoliitika, haridus, keskkonnakaitse, turism ja linna kuvand. Aastate 2020–2024 oli ta Ungari valitsuse pressiesindaja. 2024. aasta 9. juunil toimunud Ungari kohalikel valimistel oli Alexandra Szentkirályi Fideszi Budapesti linnapea kandidaat. 7. juunil 2024 teatas ta, et võtab oma kandidatuuri tagasi ja palub oma toetajatel hääletada Dávid Vitézy poolt. Alexandra Szentkirályi on abielus diplomaadi ja poliitiku Kristóf Szalay-Bobrovniczkyga, kes on alates 2022. aastast Ungari kaitseminister. Neil on üks laps. Szentkirályi Alexandra a Fidesz főpolgármester-jelöltje + videó Magyar Nemzet, 14. märts 2024. Vaadatud 12. mail 2024 Kormányszóvivő Szentkirályi Alexandra Magyarország Kormánya. Vaadatud 12. mail 2024 György Farkas: Szentkirályi Alexandra mától nem kormánybiztos 24.hu, 15. märts 2024. Vaadatud 12. mail 2024 Tamás Pál: Meghosszabbította Szentkirályi Alexandra kormánybiztosi kinevezését a kormány Telex, 30. detsember 2021. Vaadatud 12. mail 2024 Joakim Scheffer: Fidesz-KDNP Nominates Alexandra Szentkirályi as Mayoral Candidate for Budapest Hungarian Conservative, 15. märts 2024. Vaadatud 12. mail 2024 Alexandra Szentkirályi withdraws from race for mayor of Budapest, endorses Dávid Vitézy Telex, 7. juuni 2024. Vaadatud 10. juunil 2024 Ádám Bráder: Alexandra Szentkirályi Withdraws from Mayoral Race, Asks Voters to Support Vitézy Hungarian Conservative, 7. juuni 2024. Vaadatud 10. juunil 2024
Aururõhk

Aururõhk või tasakaaluaaururõhk on rõhk, mida aur avaldab termodünaamilises tasakaalus oma kondenseerunud faasidega (tahke või vedel) antud temperatuuril suletud süsteemis. Tasakaaluaaururõhk on vedeliku termodünaamilise aurustumise kalduvuse näitaja. See seostub osakeste tasakaaluga, mis lahkuvad vedeliku (või tahke aine) pinnalt koos eksisteeriva aurufaasiga. Aine, millel on normaalsetel temperatuuridel kõrge aururõhk, nimetatakse tihti lenduvaks. Vedeliku molekulidevaheliste tugevate vastastikmõjude osatähtsus väheneb, kui vedeliku temperatuur suureneb, võrreldes nende molekulide entroopiaga gaasifaasis, suurendades seega aururõhku. Seetõttu on tugevate molekulidevaheliste vastastikmõjudega vedelikel tavaliselt väiksemad aururõhud ning vastupidine kehtib nõrgemate vastastikmõjudega vedelike puhul. Aururõhk mis tahes aine puhul suureneb temperatuuriga mittelineaarselt, sageli kirjeldatuna Clausius–Clapeyroni seose abil. Vedeliku atmosfäärirõhul keemistemperatuur (tuntud ka kui normaalne keemispunkt) on temperatuur, mil aururõhk võrdub ümbritseva atmosfäärirõhuga. Igasugune temperatuuri suurenemine suurendab aururõhku piisavalt, et ületada atmosfäärirõhk ja põhjustada vedeliku auru moodustumist. Mullide teke suurtes vedelikusügavustes nõuab pisut kõrgemat temperatuuri kõrgema vedelikurõhu tõttu, mis on tingitud vedeliku massi hüdrostaatilisest rõhust ülevalpool. Madalama sügavuse korral on olulisem kõrgema temperatuuri nõue mullide moodustumise alustamiseks. Mulliseina pindpinevus põhjustab väga väikeste algmullide ülerõhku. Aururõhk, mida üksik komponent segu panustab süsteemi kogurõhku, nimetatakse osarõhuks. Näiteks merepinnaõhul, mis on küllastunud veega 20 °C juures, on veega seotud osarõhk umbes 2,3 kPa, lämmastikul umbes 78 kPa, hapnikul umbes 21 kPa ja argoonil umbes 0,9 kPa, kokku 102,2 kPa, moodustades standardse atmosfäärirõhu aluse. Aururõhku mõõdetakse standardsetes rõhuühikutes. Rahvusvaheline Mõõtühikute Süsteem (SI) tunnistab rõhku tuletatud ühikuna, millel on jõuühiku ja pindala suurusega ning määrab paskali (Pa) oma standardühikuks. Üks paskal on üks njuuton ruutmeetri kohta (N·m⁻² või kg·m⁻1·s⁻²). Aururõhu eksperimentaalne mõõtmine on lihtne protseduur tavaliste rõhkude korral vahemikus 1 kuni 200 kPa. Kõige täpsemad tulemused saadakse ainetega keemistemperatuuri lähedal, ning suured vead tekivad mõõtmistel, mis on väiksemad kui 1 kPa. Protseduurid hõlmavad sageli katseaine puhastamist, selle isoleerimist konteinerisse, võõra gaasi eemaldamist, seejärel aine gaasilise faasi tasakaalurõhu mõõtmist konteineris erinevatel temperatuuridel. Paremaid tulemusi saavutatakse, kui hoitakse hoolikalt, et kogu aine ja selle aur oleksid ettenähtud temperatuuril. See tehakse sageli, nagu isoteniskoobi kasutamisel, katta hoidlaala vedelikuvanniga. Tahke aine väga madalaid aururõhke saab mõõta Knudseni efusiooniraku meetodil. Meditsiinilises kontekstis väljendatakse aururõhku mõnikord teistes ühikutes, eriti elavhõbeda millimeetrites (mmHg). See on oluline lenduvate sissehingatavate anesteetikumide jaoks, millest enamus on vedelikud kehatemperatuuril, kuid suhteliselt kõrge aururõhuga.